RAVNATELJICAM IN RAVNATELJEM OSNOVNIH ŠOL,

OSNOVNIH ŠOL S PRILAGOJENIM PROGRAMOM Z NIŽJIM IZOBRAZBENIM STANDARDOM

IN ZAVODOV ZA VZGOJO IN IZOBRAŽEVANJE OTROK IN MLADOSTNIKOV S POSEBNIMI POTREBAMI

Datum: 7. april 2021

Številka: 6032-3/NPZ/2-3/2021-7

**SPREMEMBE NAVODIL ZA IZVEDBO NACIONALNEGA PREVERJANJA ZNANJA V OSNOVNI ŠOLI V ŠOLSKEM LETU 2020/21**

Spoštovani,

obveščamo vas, da je Državna komisija za vodenje nacionalnega preverjanja znanja na svoji 9. korespondenčni seji, 7. aprila 2021, sprejela spremembe *Navodil za izvedbo nacionalnega preverjanja znanja v šolskem letu 2020/2021*, ki vam jih posredujemo v prilogi tega dopisa.

Želimo vam uspešno izvedbo NPZ in vas lepo pozdravljamo.

dr. Andrejka Slavec Gornik, l. r.  
 vodja sektorja strokovne dejavnosti

Priloga:

- Spremembe *Navodil za izvedbo nacionalnega preverjanja znanja v osnovni šoli v šolskem letu 2020/2021*

**SPREMEMBE NAVODIL ZA IZVEDBO NACIONALNEGA PREVERJANJA ZNANJA V OSNOVNI ŠOLI V ŠOLSKEM LETU 2020/21**

|  |  |  |
| --- | --- | --- |
| **Dogodek** | **Doslej** | **Leto 2021** |
| Vstop v učilnico | 8.15 | 15 minut pred začetkom pisanja |
| Začetek pisanja | 8.30 | Šola določi čas začetka pisanja med 7.45 in 8.45 (15 minut prej vstopijo v razred, najzgodnejša ura pouka v OŠ je 7.30 ). |
| Slušno razumevanje pri tujih jezikih | Ob 8.30 se začne predvajanje posnetka. | Ker lahko letos šole same določite čas začetka pisanja med 7.45 in 8.45, je čas začetka nastavljen na 7.45. Predvajanje posnetka naj učitelj sproži neposredno pred začetkom pisanja v njegovi učilnici. Program ne bo omejeval časa predvajanja posnetka, tudi če bo šola začela predvajati posnetek kasneje ali če bo dolžina časa pisanja daljša (npr. za UPP). |
| Število nadzornih učiteljev na hodniku | Če isti hodnik povezuje več učilnic, v katerih se piše NPZ, je treba upoštevati pravilo, da en nadzorni učitelj skrbi za največ štiri učilnice. | En nadzorni učitelj skrbi za red na šolskem hodniku (nadzoruje učence pri odhodu na stranišče, pri zapuščanju razreda …) ne glede na to, koliko učilnic, v katerih se piše NPZ, hodnik povezuje. |
| Oblikovanje skupin učencev | Skupine v učilnicah so oblikovane po abecednem redu priimkov vseh prijavljenih učencev 6. oz. 9. razreda. | Skupine v učilnicah so oblikovane po abecednem redu priimkov vseh prijavljenih učencev določenega oddelka 6. oziroma 9. razreda z upoštevanjem navodil NIJZ. |
| Sestanek z nadzornimi učitelji | Ravnatelj ali njegov namestnik uro pred začetkom preverjanja skliče sestanek z nadzornimi učitelji, na katerem jih opozori na njihove dolžnosti in naloge. | Sestanek z nadzornimi učitelji se izvede v skladu s priporočili NIJZ, po presoji ravnatelja. |
| Ureditev učilnice | Učilnica naj bo primerno urejena: vsak učenec mora imeti svojo mizo; vsi sedeži morajo biti obrnjeni v isto smer in v takem razmiku, da prepisovanje ni možno; v učilnici naj bo predvidena miza za odlaganje učenčevih osebnih predmetov; na dobro vidnem mestu naj bo stenska ura. | Pri ureditvi učilnice poleg ustaljenih navodil za pripravo upoštevajte vsa priporočila NIJZ. |
| Dostava in pobiranje gradiva na šolah | Ravnatelj imenuje:   * pooblaščenca in izda Pooblastilo za prevzem in izročanje gradiva NPZ (obrazec RIC.OBR6030-NPZ-1); * pooblaščenca in izda Pooblastilo za prenos gradiva NPZ na podružnico na tistih šolah, kjer se NPZ opravlja tudi na podružničnih šolah (obrazec RIC.OBR6030-NPZ-2). | Zaradi povečane možnosti bolniških odsotnosti, predlagamo, da ravnatelj pooblasti več ljudi za prevzem in oddajo poštnih pošiljk z gradivom NPZ ter prenos gradiva NPZ na podružnično šolo. |
| Pisanje NPZ za učence, ki so v karanteni | / | Ric ne vodi evidence učencev, ki so v karanteni, zato boste na šolo dobili gradivo za vse prijavljene učence.  Učenci, ki so v karanteni, lahko pišejo NPZ po povratku v šolo, po zgledu izvedbe preverjanja dodatnih tretjih predmetov. Dosežki učencev pri NPZ se v letošnjem letu ne bodo upoštevali pri omejitvah vpisa v srednjo šolo. |
| Vpogledi v preizkuse znanja in obveščanje staršev o podrobnejših obrazložitvah dosežkov | Preko spleta in v šoli. | V skladu z navodili NIJZ. |